Hospicio Cabañas

Hospicio Cabañas v Guadalajare v mexickom štáte Jalisco je jeden z najstarších zdravotníckych komplexov v Latinskej Amerike. 

Hospic bol postavený na začiatku 19. storočia. V dobe prevádzky bol útočisko pre siroty, rôzne postihnutých, či starých ľudí. Rozľahlý areál budov je pozoruhodný svojou architektonickou čistotou a účelnosťou s ktorou bol navrhnutý. Na rozdiel od iných súdobých zdravotníckych zariadení v Mexiku bolo pri návrhu hospicu Cabañas použitých veľa originálnych prvkov, ktoré priamo zohľadňovali potreby azylantov, ktorých hospic prijímal.

V 30. rokoch 20. storočia vyzdobil steny miestnej kaplnky významný mexický muralista José Clemente Orozco. V súčasnosti sídli v areáli hospicu kultúrny inštitút Instituto Cultural Cabañas.

V roku 1997 bol areál zapísaný na zoznam Svetového dedičstva UNESCO

Fotogaléria

Iné projekty

Externé odkazy 
 oficiálna stránka UNESCO

Zdroj 

Stavby v Mexiku
Lokality Svetového dedičstva v Mexiku